ΚΑΝΟΝΙΣΜΟΣ (ΕΟΚ) αριθ. 308/80 ΤΗΣ ΕΠΙΤΡΟΠΗΣ της 11ης Φεβρουαρίου 1980 περί κατατάξεως εμπορευμάτων στην κλάση 59.08 του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 280/77 (2), και ιδίως το άρθρο 3,

Εκτιμώντας:

ότι για να εξασφαλισθεί η ομοιόμορφη εφαρμογή της ονοματολογίας του κοινού δασμολογίου συντρέχει περίπτωση να θεσπισθούν διατάξεις περί της δασμολογικής κατατάξεως των προϊόντων των λεγομένων "ειδών εκ βελούδου" που προσφέρονται σε ταινίες απροσδιορίστου μήκους και αποτελούνται από πέλος εκ πολυπροπυλενίου, περασμένα ιππαστί μέσα στην κρόκη ενός υφάσματος από συνθετικές υφαντικές ίνες και των οποίων το κάτω μέρος είναι επικαλυμμένο με φύλλο πολυπροπυλενίου-

ότι το κοινό δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3000/79 (4), προβλέπει στην κλάση 59.08 τα υφάσματα τα εμπεποτισμένα, επικεχρισμένα ή επικεκαλυμμένα δια παραγώγων της κυτταρίνης ή δι' ετέρων τεχνητών πλαστικών υλών και υφάσματα με επαλλήλους στρώσεις εκ των υλών τούτων, στην κλάση 59.17 τα υφάσματα και είδη εξ υφαντικών υλών δια τεχνικάς χρήσεις και στην κλάση 62.05 τα έτερα είδη έτοιμα εξ υφάσματος συμπεριλαμβανομένων και των ιχναρίων ενδυμάτων-

ότι για την κατάταξη των προαναφερομένων "ειδών εκ βελούδου" είναι δυνατό να ληφθούν υπόψη οι εν λόγω κλάσεις-

ότι τα είδη αυτά που προσφέρονται με τη μορφή ταινιών απροσδιορίστου μήκους, δεν δύνανται να θεωρηθούν ως "έτοιμα" κατά την έννοια της σημειώσεως 6 του τμήματος XI του κοινού δασμολογίου, και, κατά συνέπεια, αποκλείονται από την κλάση 62.05- ότι δεν περιλαμβάνονται μεταξύ των υφαντικών προϊόντων που απαριθμούνται περιοριστικώς στην παράγραφο α) της σημειώσεως 5 του κεφαλαίου 59- ότι δεν αποτελούν ούτε υφαντουργικά είδη για τεχνικές χρήσεις του είδους που προβλέπονται στην παράγραφο β) της ίδιας σημειώσεως και, κατά συνέπεια, δεν υπάγονται στην κλάση 59.17- ότι τα προαναφερόμενα "είδη εκ βελούδου" πρέπει συνεπώς να κατατάσσονται στην κλάση 59.08-

ότι τα προαναφερόμενα στον παρόντα κανονισμό μέτρα είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα προϊόντα τα λεγόμενα "είδη εκ βελούδου", που προσφέρονται σε ταινίες απροσδιορίστου μήκους και αποτελούνται από πέλος εκ πολυπροπυλενίου περασμένα ιππαστί μέσα στην κρόκη ενός υφάσματος από συνθετικές υφαντικές ίνες και των οποίων το κάτω μέρος είναι επικαλυμμένο με φύλλο πολυπροπυλενίου, υπάγονται στο κοινό δασμολόγιο, στην κλάση:

59.08 Υφάσματα εμπεποτισμένα, επικεχρισμένα ή επικεκαλυμμένα δια παραγώγων της κυτταρίνης ή δι' ετέρων τεχνητών πλαστικών υλών και υφάσματα με επαλλήλους στρώσεις εκ των υλών τούτων.

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Φεβρουαρίου 1980.

Για την Επιτροπή

Έtienne DAVIGNON

Μέλος της Επιτροπής

(1) ΕΕ αριθ. Ν 14 της 21.1.1969, σ. 1.

(2) ΕΕ αριθ. Ν 40 της 11.2.1977, σ. 1.

(3) ΕΕ αριθ. Ν 172 της 22.7.1968, σ. 1.

(4) ΕΕ αριθ. Ν 342 της 31.12.1979, σ. 1.